وێنەی دۆریان گرەی
وێنەی دۆریان گرەی (بە ئینگلیزی: The Picture of Dorian Gray)‏ ڕۆمانێکی فەلسەفییە لە ساڵی ١٨٩١ لە نووسینی نووسەر و شانۆنامەنووس ئۆسکار وایڵد. بۆ یەکەمجار وەک زنجیرەیەک لە ژمارەی مانگی تەممووزی ١٨٩٠ی مانگنامەی لیپینکۆتدا بڵاوکرایەوە، سەرنووسەرەکان لە ترسی ئەوەی چیرۆکەکە نەگونجاو و بێ ڕەوشتانە بێت، پێش بڵاوکردنەوەی پێنج سەد وشەیان لادا، بەبێ ئەوەی وایڵد ئاگاداری بێت.

وایڵد پێداچوونەوەی بە چاپەکەدا کرد و لە گۆڤارەکەدا فراوانتری کرد بۆ ئەوەی وەک پەرتووکێک بڵاوبکرێتەوە. چاپی پەرتووکەکە لە ساڵی ١٨٩١ دەرکەوت، لەگەڵ پێشەکییەکی کورتدا کە تێیدا بەرگریی لە ھونەری ڕۆمانەکە و خوێنەری خستەڕوو؛ و ئەوەی وایڵد لە پێشەکیدا لە ڕووی ناوەڕۆک و شێواز و پێشکەشکردنەوە پێشکەشی کرد، وای لێکرد بەرھەمێکی وێژەیی بێت و ناوبانگێکی تایبەتی خۆی ھەبێت، وەک ڕەخنەیەکی کۆمەڵایەتی و چاند. لە نیسانی ساڵی ١٨٩١، وارد لۆک ئاند کەمپەنی وەشانێکی وەرگێڕدراوی پەرتووکی وێنەی دۆریان گرەی بڵاوکردەوە.

ئەمە تاکە ڕۆمانە کە وایڵد نوسیوویەتی، و لە دوو چاپدا بوونی ھەیە، وەشانی گۆڤار لە ساڵی ١٨٩٠ و وەشانی پەرتووک لە ساڵی ١٨٩١. ڕۆمانەکە لە وێژەی سەدەی نۆزدەھەمدا جێگەی خۆی ھەیە، بەو پێیەی نموونەی وێژەی گۆتیکە لەگەڵ تەوەری بەھێز کە لە ئەفسانەی فاوستەوە وەرگیراوە.

سەرچاوەکان

بەستەرە دەرەکییەکان 
وێنەی دۆریان گرەی

نارسسیزم لە خەیاڵدا
ئەو ڕۆمانانەی کراونەتە کۆمیک